כ"ח בסיון התשפ"א

08 ביוני 2021

דוב\_283\_2021

**משרד האנרגיה: בנזין לא תקני נמצא ביום ראשון ה-06.06.21 בתחנת הדלק** **א.ד.ר דלקים בחוצות המפרץ חיפה**

**מפקחים מטעם מינהל הדלק והגז במשרד האנרגיה מצאו ביום א' 06.06.21 כי הבנזין בתחנת הדלק א.ד.ר דלקים שבחוצות המפרץ חיפה אינו עומד בדרישות התקן. מינהל הדלק והגז הורה לבעלי התחנה להפסיק את שיווק הדלק עד להחלפת המלאי**

דגימת בנזין, אשר נלקחה ביום ראשון ה-06.06.21, על ידי דוגם של המעבדה הכימית בבית העמק במסגרת חוק משק הדלק מתחנת הדלק א.ד.ר דלקים שמספרה 2907 הממוקמת בחוצות המפרץ חיפה, נמצאה כלא תקנית.

הדגימה הועברה לבדיקת מעבדה בה התקבלו תוצאות המעידות על כך שהבנזין בתחנה זו אינו עומד בתקן הנדרש. לאור זאת, הודיע נציג מינהל הדלק והגז למנהלי התחנה כי עליהם להפסיק את שיווק הבנזין עד להחלפת המלאי והזמנת בדיקת מעבדה לבנזין, וכי רק כשתתקבל תוצאה תקינה, יוכלו לחזור ולשווקו בתחנה.

אגף הפיקוח במשרד האנרגיה דוגם את מלאי הדלקים השונים בתחנות הדלק ברחבי הארץ באופן קבוע, ופועל על מנת להבטיח כי הדלק שנמכר לצרכנים הינו איכותי ותקני. רשימת תחנות הדלק שאינן עומדות בתקן מפורסמת באתר המשרד: [https://www.gov.il/he/departments/general/gas\_stations](about:blank).